**Vyhlásenie predkladateľa**

Materiál sa predkladá na rokovanie s rozporom s Ministerstvom financií Slovenskej republiky. Rozpor sa nepodarilo do predloženia materiálu na rokovanie odstrániť k dvom uplatneným pripomienkam:

**Znenie pripomienky MFSR**

„Žiadame, aby všetky negatívne vplyvy na rozpočet verejnej správy (vrátane oblasti zamestnanosti) vyplývajúce z návrhu zákona boli zabezpečené v rámci schválených limitov dotknutých subjektov verejnej správy, bez dodatočných požiadaviek na rozpočet verejnej správy. Upozorňujeme, že v rozpočte kapitoly Všeobecná pokladničná správa na rok 2022 a v návrhu rozpočtu na roky 2023 - 2025 nie sú na uvedený účel rozpočtované prostriedky. Z N MŽP SR: - Vzhľadom na nové povinnosti rozsah a charakter, nie je možné ich zabezpečiť len v rámci schválených limitov. Zo smernice vyplývajú nové povinnosti (vypracovanie manažmentu rizík, posúdenie straty vody a s tým súvisiace činnosti a aktivity), ktoré sme prebrali do zákonov a budeme ich zabezpečovať prostredníctvom poverenej osoby. Bez finančných prostriedkov potrebných na tieto nové úlohy, implementáciu smernice nebude možné zabezpečiť v plnom rozsahu.“.

**Vyhodnotenie za predkladateľa**

Vzhľadom na nové povinnosti rozsah a charakter, nie je možné zabezpečiť ich plnenie len v rámci schválených limitov. Zo smernice vyplývajú nové povinnosti (vypracovanie manažmentu rizík, posúdenie straty vody a s tým súvisiace činnosti a aktivity), ktoré sme prebrali do zákonov a budeme ich zabezpečovať prostredníctvom poverenej osoby. Bez finančných prostriedkov potrebných na tieto nové úlohy, implementáciu smernice nebude možné zabezpečiť v plnom rozsahu. Za Ministerstvo zdravotníctva Slovenskej republiky je doplnený podrobnejší rozpis činností, ktoré majú dopad na rozpočet verejnej správy.

**Znenie pripomienky MFSR**

V tabuľke č. 6 analýzy vplyvov (kapitola ministerstva životného prostredia) predkladateľ nekvantifikuje vplyv na osobné výdavky, avšak v časti 2.4.1. Popis návrhu uvádza potrebu personálneho posilnenia o 7 osôb. V analýze vplyvov v tabuľkách č. 6 a 12 (pre kapitolu ministerstva životného prostredia) sú údaje vyplnené nekorektne, a preto nie je zrejmé rozpočtové krytie požiadavky na zvýšenie zamestnanosti.

Trváme na zásadnej pripomienke uplatnenej v rámci predbežného pripomienkového konania a žiadame, aby kompetencie vyplývajúce z návrhu zákona boli zabezpečené v rámci limitov kapitoly ministerstva zdravotníctva a kapitoly ministerstva životného prostredia na príslušný rozpočtový rok, bez dodatočných požiadaviek na rozpočet verejnej správy.

**Vyhodnotenie za predkladateľa**

Prvá časť pripomienky bola do materiálu zapracovaná.

K druhej časti pripomienky uvádzame, že vzhľadom na nové povinnosti rozsah a charakter, nie je možné ich zabezpečiť len v rámci schválených limitov. Zo smernice vyplývajú nové povinnosti (vypracovanie manažmentu rizík, posúdenie straty vody a s tým súvisiace činnosti a aktivity), ktoré sme prebrali do zákonov a budeme ich zabezpečovať prostredníctvom poverenej osoby. Bez finančných prostriedkov potrebných na tieto nové úlohy, implementáciu smernice nebude možné zabezpečiť v plnom rozsahu.